ધન : તા. 19 અને 20 દરમિયાન બારમાં સ્થાનનો ચંદ્ર આપના માટે ચિંતાદાયક રહેશે. આપને અનિદ્રા અને અજંપો રહેશે. અકળામણમાં તમે ખોટો નિર્ણય લો અથવા કોઈ મહત્ત્વનો નિર્ણય લેવાનો હોય ત્યારે વૈચારિક ગડમથલના કારણે તમારી પાછીપાની થાય તેવી વધુ સંભાવના છે. આપ કોઈ જગ્યાએ છેતરામણીનો ભોગ બનશો. કોર્ટ કેસની બાબતમાં આપના માટે નિર્ણય સંતોષકારક નહીં હોય. આંખના રોગના કારણે ઓપરેશનની સંભાવના રહે. સરકારી કામકાજમાં અપજશ મળે. આર્થિક સમસ્યાઓ વધે. ઘરમાં શુભ કાર્યેના લીધે ખર્ચઓનું પ્રમાણ વધે. ભાઇ-બહેન સાથેના સંબંધોમાં તિરાડ આવે. તા. 21 અને 22 દરમિયાન આર્થિક બાબતમાં તકલીફ થશે. તમારામાં આળસમાં વધારો થશે. તમે એકલતામાં રહેવાનું વધુ પસંદ કરશો. તમારી વિચારવાની ક્ષમતા ઘટી ગઈ હોય તેવું લાગશે. પ્રેમસંબંધોમાં પણ જાણે સ્થિતિ સ્થિર થઈ ગઈ હોય તેવું લાગશે. તા. 23, 24 અને તા. 25 દરમિયાન આર્થિક સ્થિતિ સુદૃઢ બનશે. ક્યાંક જુના ઉધાર આપેલા નાણાં છુટા થશે. બેરોજગાર હશો તો નોકરી મળવાના યોગ છે. યુવાનો પોતાના અભ્યાસ માટે કે પછી કેરિયર માટે કોલેજ તથા યોગ્ય ક્ષેત્ર નક્કી કરી શકે છે.